Source: https://www.epi.sk/zz/2013-231
Timestamp: 2019-12-07 08:40:35+00:00

Document:
231/2013 Z. z. Vyhláška o požiadavkách na vedenie prevádzkovej evidencie do Národného emisného informačného systému | Aktuálne znenie
Vyhláška č. 231/2013 Z. z.Vyhláška Ministerstva životného prostredia Slovenskej republiky o informáciách podávaných Európskej komisii, o požiadavkách na vedenie prevádzkovej evidencie, o údajoch oznamovaných do Národného emisného informačného systému a o súbore technicko-prevádzkových parametrov a technicko-organizačných opatrení
(v znení č. 33/2017 Z. z., 197/2018 Z. z.)
Čiastka 55/2013
Platnosť od 22.08.2013
§ 2 - Informácie a správy podávané Komisii notifikačným orgánom
§ 2a - Metodika prípravy a aktualizácie národných emisných inventúr a národných projekcií emisií, informatívnych správ o inventúrach a upravených národných inventúrach
§ 3 - Prevádzková evidencia o stacionárnom zdroji
§ 4 - Evidencia nebezpečných stavov počas prevádzky stacionárneho zdroja
§ 5 - Národný emisný informačný systém
§ 6 - Súbor parametrov a opatrení
§ 7 - Uchovávanie údajov z evidencie
§ 9 - Zoznam preberaných právne záväzných aktov Európskej únie
a) obsah a rozsah informácií a správ podávaných Európskej komisii (ďalej len „Komisia“) notifikačným orgánom a lehoty ich podávania,
b) požiadavky na vypracovanie národných emisných inventúr, národných projekcií emisií a informatívnych správ o inventúrach a upravených národných inventúrach a metodiku na ich prípravu a aktualizáciu,
c) požiadavky na vedenie prevádzkovej evidencie stacionárnych zdrojov znečisťovania ovzdušia (ďalej len „stacionárny zdroj“),
d) rozsah ďalších údajov o stacionárnom zdroji, emisiách znečisťujúcich látok (ďalej len „emisie“) a o dodržiavaní emisných limitov a emisných kvót,
e) náležitosti súboru technicko-prevádzkových parametrov a technicko-organizačných opatrení (ďalej len „súbor parametrov a opatrení“) vrátane opatrení na zmierňovanie priebehu a odstraňovanie dôsledkov havarijných stavov,
f) rozsah, náležitosti a spôsob oznamovania údajov do Národného emisného informačného systému.
Metodika prípravy a aktualizácie národných emisných inventúr a národných projekcií emisií, informatívnych správ o inventúrach a upravených národných inventúrach
Národné emisné inventúry pre znečisťujúce látky podľa § 4d ods. 1 zákona, upravené národné inventúry, národné projekcie emisií, priestorovo členené národné emisné inventúry, inventúry veľkých bodových zdrojov a informatívne správy o inventúrach sa vypracujú podľa metodiky uvedenej v prílohe č. 1a.
(1) Prevádzková evidencia o stacionárnom zdroji (ďalej len „evidencia“) je súhrn
a) vybraných údajov o stacionárnom zdroji, jeho prevádzkovateľovi, o dokumentoch a o sledovaných
1. technicko-prevádzkových parametroch na zabezpečenie ochrany ovzdušia (ďalej len „parameter“),
2. technicko-organizačných opatreniach na zabezpečenie ochrany ovzdušia (ďalej len „opatrenie“),
3. podmienkach a požiadavkách na prevádzku stacionárneho zdroja ustanovených osobitnými predpismi a súhlasmi, rozhodnutiami alebo inými povoleniami orgánov štátnej správy, ktorými sa zabezpečuje ochrana ovzdušia, a
b) údajov o nebezpečných stavoch počas prevádzky stacionárneho zdroja.
(2) Evidencia sa podľa obsahu a druhu údajov člení na
a) stálu evidenciu,
b) ročnú evidenciu,
c) priebežnú evidenciu.
(3) Evidencia o veľkom zdroji a o strednom zdroji podľa § 15 ods. 1 písm. u) zákona obsahuje údaje najmenej v rozsahu ustanovenom v prílohe č. 2. Evidencia o malom zdroji podľa § 16 ods. 1 písm. d) a ods. 2 zákona obsahuje údaje uvedené v prílohe č. 2 v primeranom rozsahu.
(4) Priebežná evidencia v závislosti od druhu stacionárneho zdroja obsahuje najmä záznamy o skutočných hodnotách parametrov a o opatreniach počas jeho prevádzky a s ňou súvisiacich nevýrobných stavoch. Rozsah priebežnej evidencie je vymedzený v dokumentácii stacionárneho zdroja podľa § 2 písm. k) zákona.
(5) V ročnej evidencii sa uvádzajú údaje o výrobe alebo inej produkcii stacionárneho zdroja a údaje o spotrebe palív, energií a surovín z účtovných dokladov, faktúr alebo z iných dokumentov podľa osobitného predpisu.1)
(6) Údaje o zložení a kvalite palív a surovín sú údaje z analytických certifikátov, protokolov a z iných obdobných dokladov.
(7) O dodržaní určených emisných limitov a o plnení určených technických požiadaviek a všeobecných podmienok prevádzkovania sa v závislosti od spôsobu ich zisťovania uvádzajú údaje
a) z protokolov kontinuálneho merania údajov o dodržaní určených emisných limitov a o množstve vypúšťaných znečisťujúcich látok,
b) zo správ o diskontinuálnom meraní vyhotovených oprávnenou osobou,
c) zo správ o meraní, zo správ o kontrole, z analytických certifikátov alebo iných obdobných písomných dokladov o hodnote technickej požiadavky alebo všeobecnej podmienky prevádzkovania podľa jej významu, ak má charakter parametra; to neplatí, ak ide o plynné palivá distribuované cez verejnú rozvodnú sieť,
d) z interných záznamov o prevádzkovej kontrole, ak ide o technickú požiadavku alebo všeobecnú podmienku prevádzkovania, ktorá je opatrením.
(1) Porucha stacionárneho zdroja (ďalej len „porucha“) je nežiaduci a časovo obmedzený nebezpečný stav v prevádzke stacionárneho zdroja alebo jeho časti ohrozujúci kvalitu ovzdušia, počas ktorého je potrebné podľa § 15 ods. 1 písm. f) zákona zosúladiť parametre stacionárneho zdroja s parametrami určenými dokumentáciou v určenom termíne a určeným spôsobom.
(2) Havária stacionárneho zdroja (ďalej len „havária“) je nežiaduci nebezpečný stav v prevádzke stacionárneho zdroja alebo jeho časti, ktorý je príčinou bezprostredného ohrozenia zdravia ľudí alebo zhoršenia kvality ovzdušia a na ktorej odstránenie je potrebné podľa § 15 ods. 1 písm. f) zákona prevádzku stacionárneho zdroja alebo jeho časti bezodkladne obmedziť alebo zastaviť alebo použiť na to určené mimoriadne protihavarijné opatrenia. Osobitným druhom havárie je závažná priemyselná havária,2) ktorá je príčinou vážneho a bezprostredného ohrozenia alebo zhoršenia kvality ovzdušia.
(3) Nebezpečné stavy stacionárneho zdroja alebo jeho časti ohrozujúce kvalitu ovzdušia, ktoré sa vymedzujú ako porucha alebo havária, sa uvádzajú v súbore parametrov a opatrení podľa prílohy č. 3 bodu 4.2 písm. b) a bodu 6.
(4) Závažné priemyselné havárie sa uvádzajú v súbore parametrov a opatrení podľa havarijného plánu.3) Havarijný plán alebo jeho vybrané časti týkajúce sa ochrany ovzdušia sú dokumentom informačného systému podľa § 5 ods. 5.
(5) Nebezpečné stavy počas prevádzky stacionárneho zdroja sa zaznamenávajú v priebežnej evidencii.
(6) Ak nastane havária, ktorá nie je závažnou priemyselnou haváriou, predkladá sa bezodkladne obvodnému úradu životného prostredia, Slovenskej inšpekcii životného prostredia podľa § 15 ods. 1 písm. g) zákona písomná informácia o havárii s údajmi v rozsahu uvedenom v prílohe č. 2 časti D.
(7) V evidencii sa vedú údaje o havárii v rozsahu podľa prílohy č. 2 časti E.
(1) Národný emisný informačný systém (ďalej len „informačný systém“) je databázou vybraných údajov z evidencie a archívom dokumentov o veľkých zdrojoch a stredných zdrojoch, ktorý slúži ako zdroj údajov pre
a) evidenciu prevádzky veľkých zdrojov a stredných zdrojov na účely výkonu štátnej správy,
b) inventúru emisií,
c) register emisií z veľkých spaľovacích zariadení,
d) register údajov o stredne veľkých spaľovacích zariadeniach; rozsah údajov je uvedený v prílohe č. 2a,
e) nahlasovanie vybraných údajov na štatistické účely,4)
f) poskytovanie správ v súlade s právne záväznými predpismi Európskej únie a medzinárodnými dohovormi,
g) hodnotenie kvality ovzdušia modelovaním,
h) hodnotenie vplyvu stacionárneho zdroja pri imisno-prenosovom posudzovaní.
(2) Rozsah vybraných údajov z evidencie, ktoré prevádzkovateľ veľkého a stredného zdroja predkladá príslušnému orgánu podľa § 15 ods. 1 písm. e) zákona, je zverejnený na webovom sídle poverenej organizácie. Predkladanie iných oznámení, napríklad o prekročení určených emisných limitov a haváriách tým nie je dotknuté.
(3) Archív dokumentov informačného systému sa vedie v elektronickej podobe. Súčasťou archívu sú tiež dokumenty, ktoré prevádzkovateľ predkladá orgánu ochrany ovzdušia na tento účel elektronicky. Ide o tieto dokumenty:
a) schválený súbor parametrov a opatrení,
b) program znižovania emisií,
c) havarijný plán alebo jeho vybrané časti,
d) údaje o havárii v elektronickej podobe,
e) správu o diskontinuálnom oprávnenom meraní, ak je vyhotovená ako dokument podpísaný elektronickým podpisom podľa § 20 ods. 8 písm. b) zákona,
f) informáciu o výsledku kontinuálneho merania emisií a o výsledku diskontinuálneho merania emisií alebo kvality ovzdušia, ak sa predkladá na účel informovania verejnosti v elektronickej podobe podľa osobitného predpisu.5)
(1) Súbor parametrov a opatrení podľa § 15 ods. 2 zákona obsahuje požiadavky na ochranu ovzdušia pri prevádzke stacionárneho zdroja, v ktorom sú vymedzené
a) parametre ako hodnoty alebo intervaly vybraných fyzikálnych veličín a chemických veličín a iných obdobných technologických ukazovateľov, ktoré špecifikujú prevádzkový stav technológie, určujú normu výrobno-technologického alebo iného obdobného režimu, pri ktorej dodržaní je zabezpečená ochrana ovzdušia podľa podmienok a požiadaviek, ktoré ustanovuje zákon, jeho vykonávacie predpisy, alebo sú určené súhlasom, rozhodnutím alebo iným povolením orgánu štátnej správy, ktorým sa zabezpečuje ochrana ovzdušia,
b) opatrenia ako činnosti určené na riadenie, kontrolu a udržiavanie prevádzky stacionárneho zdroja, jeho časti alebo zariadenia v súlade s určenými parametrami, podmienkami a požiadavkami, ktoré ustanovuje zákon a jeho vykonávacie predpisy, alebo sú určené súhlasom, rozhodnutím alebo iným povolením orgánu štátnej správy, ktorým sa zabezpečuje ochrana ovzdušia, vrátane opatrení na zmierňovanie priebehu a odstraňovanie dôsledkov havarijných stavov.
(2) Náležitosti súboru parametrov a opatrení sú uvedené v prílohe č. 3. Určenie iných parametrov a opatrení a zabezpečenie ochrany ovzdušia tým nie je dotknuté. Vzor vybraných častí súboru parametrov a opatrení v tabuľkovej forme je uvedený v prílohe č. 4.
(3) Ak ide o zmenu začlenenia malého zdroja alebo stredného zdroja na veľký zdroj, súbor parametrov a opatrení sa predloží na schválenie do jedného roka od dátumu zmeny jeho začlenenia.
(1) Stála evidencia sa uchováva najmenej šesť rokov po skončení prevádzky stacionárneho zdroja; uvedené sa uplatňuje aj na zmenenú dokumentáciu po roku zmeny stacionárneho zdroja, jeho časti, zariadenia alebo technológie.
(2) Správy z merania podľa § 3 ods. 7 sa uchovávajú do vykonania ďalšieho merania, najmenej šesť rokov. Dlhšia lehota uchovávania informačných podkladov určená osobitnými predpismi tým nie je dotknutá.1)
(3) Údaje z priebežnej evidencie sa uchovávajú najmenej šesť rokov. Orgánom ochrany ovzdušia sa poskytujú na vyžiadanie. Vyžiadanie ďalších údajov, ktoré sú potrebné na zistenie stavu ochrany ovzdušia, tým nie je dotknuté.
(4) Evidencia a príslušné informačné podklady sa vedú a uchovávajú tak, aby boli chránené proti neoprávneným zásahom, zmenám a strate údajov. Ak sa vedú len v elektronickej podobe, príslušné elektronické prostriedky musia zabezpečiť uchovanie údajov aj počas porúch elektrického napájania.
1. VEĽKÉ SPAĽOVACIE ZARIADENIA
Predmet správy,
oznámenia Údaje, ktoré treba oznamovať Lehoty/
o veľkých
spaľovacích
zariadeniach a) celkový MTP spaľovacieho zariadenia [MW],
b) druh spaľovacieho zariadenia (kotol, plynová turbína, zážihový motor, vznetový motor, iné),
c) dátum uvedenia spaľovacieho zariadenia do prevádzky,
d) celkové ročné emisie TZL, SO2 a NOX [t/rok],
e) počet prevádzkovaných hodín [h/rok],
f) druh spaľovaných palív,
g) tepelný vstup dodaný v každom druhu paliva [TJ/rok],
h) údaje uvedené v písmenách a) až g) o zariadeniach, na ktoré sa vzťahujú prechodné opatrenia podľa § 15a ods. 1 zákona (prechodný národný program, osobitný režim pre zariadenia CZT, osobitný režim pre spaľovacie zariadenia určené na dožitie),
i) počet prevádzkových hodín zariadení zaradených v osobitnom režime na dožitie podľa § 15a ods. 1 písm. c) zákona,
j) podiel výroby využiteľného tepla zo zariadení zaradených do osobitného režimu CZT podľa § 15a ods. 1 písm. b) zákona, ktoré sa dodalo vo forme pary alebo teplej vody do verejnej siete na diaľkové vykurovanie, vyjadrený ako plávajúci päťročný priemer,
k) počet prevádzkových hodín za uplynulý rok vyjadrených ako plávajúci päťročný priemer za zariadenia zaradené v obmedzenom prevádzkovom režime,
l) obsah síry v používanom domácom tuhom palive a dosiahnutý stupeň odsírenia, a to ako priemer za každý mesiac pre zariadenia, pre ktoré platí stupeň odsírenia; pri prvom uvedení tejto informácie sa oznámi aj technické odôvodnenie nemožnosti dodržiavať emisný limit vyjadrený ako koncentrácia SO2. Každoročne
zaradených
v PNP Oznámenie zmeny PNP Bezodkladne
o uplatnení
z emisných
limitov Pre nedostatok nízkosírneho paliva. Bezodkladne
na ochranu ovzdušia Informácie o spaľovniach odpadov a zariadeniach na spoluspaľovanie odpadov pre report podľa osobitného predpisu,8) najmä údaje o
na ochranu ovzdušia Informácie o zariadeniach používajúcich organické rozpúšťadlá pre report podľa osobitného predpisu,8) ktoré sa týkajú
5. NÁRODNÉ ZÁVÄZKY ZNIŽOVANIA ZNEČISŤOVANIA OVZDUŠIA
Inventúry emisií a projekcie emisií podľa § 23 písm. h) zákona
Predmet správy, oznámenia Údaje, ktoré treba oznamovať Lehoty/ termíny na
Národná inventúra emisií
- základný rozsah Podľa tabuľky A Každoročne
do 15. februára9)
- osobitný rozsah Podľa tabuľky B Každoročne
do 15. februára,9) ak sú údaje dostupné
Priestorovo členené národné inventúry emisií a inventúry veľkých bodových zdrojov Podľa tabuľky C Každé 4 roky
do 1. mája
Projekcie emisií Podľa tabuľky C
Emisné projekcie vrátane informácií o kľúčových socio-ekonomických predpokladoch použitých pri ich príprave Každé 2 roky
Informatívne správy o inventúrach Podľa tabuľky D Každoročne
Národné programy riadenia znečisťovania ovzdušia Postup minimalizovania antropogénnych emisií na účel dosiahnutia takej úrovne kvality ovzdušia, ktorá nemá výrazný nepriaznivý vplyv na ľudské zdravie a životné prostredie a nepredstavuje pre ne riziko Do 1. apríla 2019
po každej aktualizácii
Poloha monitorovacích miest a súvisiace
ukazovatele, ktoré sa používajú na monitorovanie vplyvov znečistenia ovzdušia Opis monitorovacích plôch, kde sa sleduje vplyv znečistenia ovzdušia na ekosystémy Každé 4 roky
do 1. júla
do 1. júla 2018
Monitorované údaje Monitorované údaje o vplyve znečistenia ovzdušia na ekosystémy Každé 4 roky
do 1. júla 2019
A. Požiadavky na národné inventúry emisií – základný rozsah
Predmet Znečisťujúce látky Časové rady Lehoty/ termíny
Celkové národné emisie podľa kategórie zdroja1)
NFR2) - SO2, NOx, NMVOC, NH3, CO
- Ťažké kovy [Cd, Hg, Pb]3)
- POP4) [PAH celkovo5),
benzo(a)pyrén, benzo(b)fluorantén,
benzo(k)fluorantén, indeno(1,2,3-c,d)pyrén,
dioxíny/furány, PCB6), HCB7)] Ročne, od roku 1990 do roku nahlasovania
mínus 2 (X-2) Každoročne do 15. februára9)
NFR2) - PM2,5, PM108) a BC, ak je k dispozícii Ročne, od roku 2000 do roku nahlasovania
1) Nomenklatúra na podávanie správ podľa osobitného predpisu.11a)
2) Prírodné emisie sa nahlasujú podľa metodík uvedených v osobitnom predpise11a) a v príručke EMEP/EEA pre emisnú inventúru znečisťujúcich látok (ďalej len „príručka EMEP/EEA“)“, kde EMEP predstavuje Program spolupráce pre monitorovanie a vyhodnocovanie diaľkového šírenia látok znečisťujúcich ovzdušie v Európe a EEA – Európsku environmentálnu agentúru. Nahlasujú sa osobitne a nezahŕňajú sa do celkových národných emisií.
3) Cd (kadmium), Hg (ortuť), Pb (olovo).
4) POP (perzistentné organické látky).
5) PAH (polycyklické aromatické uhľovodíky).
6) PCB (polychlórované bifenyly).
7) HCB (hexachlórbenzén).
8) Častice PM10 sú častice s aerodynamickým priemerom 10 µm alebo menším.
Častice PM2,5 sú častice s aerodynamickým priemerom 2,5 µm alebo menším.
9) Národné inventúry emisií, ktoré je potrebné v dôsledku chýb vypracovať znovu a ktoré obsahujú relevantné vysvetlenie vykonaných zmien, sa predkladajú najneskôr do štyroch týždňov od vykonania zmien.
B. Požiadavky na národné inventúry emisií – osobitný rozsah
Predmet Znečisťujúce látky Časové rady Lehoty/
Celkové národné emisie podľa kategórie zdroja
NFR1) - Ťažké kovy [As, Cr, Cu, Ni, Se a Zn a ich zlúčeniny]2)
- TZL3) Ročne, od roku 1990
(v prípade TZL
od roku 2000) do roku nahlasovania
mínus 2 (X-2) Každoročne
1) Prírodné emisie sa nahlasujú podľa metodík uvedených v osobitnom predpise11a) a v príručke EMEP/EEA. Nahlasujú sa osobitne a nezahŕňajú sa do celkových národných emisií.
2) As (arzén), Cr (chróm), Cu (meď), Ni (nikel), Se (selén), Zn (zinok).
3) TZL (celkové suspendované častice).
C. Požiadavky na priestorovo členené národné inventúry emisií a inventúry veľkých bodových zdrojov a národné projekcie emisií
Predmet Znečisťujúce látky Časové rady/cieľové
roky Lehoty/
Údaje z národnej siete o emisiách podľa kategórie zdroja (GNFR) - SO2, NOx, NMVOC, CO, NH3, PM10, PM2,5
- ťažké kovy (Cd, Hg, Pb)
- POP (PAH celkovo, HCB, PCB, dioxíny/furány)
- BC, ak je k dispozícii Každé 4 roky za rok nahlasovania
mínus 2 (X-2) Každé 4 roky
do 1. mája1)
Veľké bodové zdroje (LPS) podľa kategórie zdroja (GNFR) - SO2, NOx, NMVOC, CO, NH3, PM10, PM2,5
Projekcie emisií podľa súhrnu NFR - SO2, NOx, NH3, NMVOC, PM2,5
a BC, ak je k dispozícii Každé 2 roky, vzťahuje sa na
projekčné roky 2020, 2025, 2030 a roky 2040 a 2050, ak sú k dispozícii Každé 2 roky
1) Priestorovo členené národné inventúry emisií a inventúry veľkých bodových zdrojov, ktoré je potrebné v dôsledku chýb vypracovať znovu a ktoré obsahujú relevantné vysvetlenie vykonaných zmien, sa predkladajú do štyroch týždňov od vykonania zmien.
D. Požiadavky na podávanie výročnej informatívnej správy o inventúrach
Predmet Znečisťujúce látky Časové rady/cieľové roky Lehoty/
termíny na podávanie správ
Informatívna
správa o
inventúrach - SO2, NOx, NMVOC, NH3, CO, PM2,5, PM10,
- ťažké kovy (Cd, Hg, Pb) a BC
- POP (PAH celkovo, benzo(a)pyrén, benzo(b)fluorantén, benzo(k)fluorantén, indeno(1,2,3-cd)pyrén, dioxíny/furány, PCB, HCB)
- ťažké kovy (As, Cr, Cu, Ni, Se a Zn a ich zlúčeniny), ak sú k dispozícii, a TZL Všetky roky
(ako sa uvádza
v tabuľkách A, B, C) Každoročne
§ 14 ods. 3 zákona a osobitného predpisu12)
d) dostupnosť automobilového benzínu a motorovej nafty s obsahom síry maximálne 10 mg/kg predávaných na vhodne vyváženom zemepisnom základe. Každoročne do 31. augusta
9. STREDNE VEĽKÉ SPAĽOVACIE ZARIADENIA
Správa o stredne veľkých spaľovacích zariadeniach 1. Kvalitatívne a kvantitatívne informácie o vykonávaní smernice, o opatreniach prijatých s cieľom overiť súlad prevádzky s ustanovenými požiadavkami a o ostatných
prijatých opatreniach.
2. Odhad celkových ročných emisií SO2, NOx a TZL, podľa druhu spaľovacieho zariadenia, druhu paliva a kapacitnej triedy. Do 1. októbra 2026
Do 1. októbra 2031
Správa o odhade celkových ročných emisií CO Odhad celkových ročných emisií CO a všetky dostupné informácie o koncentráciách CO zo stredne veľkých spaľovacích zariadení podľa druhu paliva a kapacitnej triedy. Do 1. januára 2021
Oznámenie o uplatnení výnimky z emisných limitov Pre nedostatok nízkosírneho paliva. Do jedného mesiaca
od uplatnenia výnimky
Pri prerušení dodávky plynu, ak ide o zariadenie, ktoré používa v riadnej prevádzke len plynné palivá. Do jedného mesiaca
Príloha č. 1a k vyhláške č. 231/2013 Z. z.
METODIKA PRÍPRAVY A AKTUALIZÁCIE NÁRODNÝCH INVENTÚR EMISIÍ A NÁRODNÝCH PROJEKCIÍ EMISIÍ, INFORMATÍVNYCH SPRÁV O INVENTÚRACH A UPRAVENÝCH NÁRODNÝCH INVENTÚR EMISIÍ
Táto metodika vychádza z metodík zmluvných strán Dohovoru o diaľkovom znečisťovaní ovzdušia prechádzajúcom hranice štátov (ďalej len „usmernenia EMEP týkajúce sa podávania správ“) a použije sa, ak sa vyžaduje použitie príručky EMEP/EEA. Okrem toho sa podľa usmernení EMEP týkajúcich sa podávania správ a príručky EMEP/EEA vypracujú doplňujúce informácie, najmä údaje o činnostiach potrebných na posúdenie národných inventúr a národných projekcií emisií.
Uplatňovanie usmernení EMEP týkajúcich sa podávania správ nemá vplyv na dodatočné podmienky uvedené v tejto prílohe ani na požiadavky týkajúce sa nomenklatúry pre podávanie správ, časových radov a termínov pre podávanie správ ustanovených v prílohe č. 1 piatom bode.
Výročné národné emisné inventúry
1. Národné emisné inventúry musia byť transparentné, konzistentné, porovnateľné, úplné a presné.
2. Emisie z identifikovaných kľúčových kategórií zdrojov sa vypočítajú v súlade s metodikami vymedzenými v príručke EMEP/EEA, ktoré využívajú metodiku úrovne 2 alebo vyššej úrovne. Na ustanovenie národných emisných inventúr možno použiť aj iné vedecky podložené a zlučiteľné metodiky, ak tieto metodiky vedú k presnejším odhadom, ako sú odhady podľa vzorových metodík uvedených v príručke EMEP/EEA.
3. Emisie z dopravy sa vypočítajú a oznámia v súlade s národnými energetickými bilanciami predkladanými Eurostatu.
4. Pri výpočte a oznamovaní emisií z cestnej dopravy sa vychádza z údajov o palivách predaných v rámci štátu. Emisie z cestnej dopravy možno oznamovať na základe spotrebovaných palív alebo počtu najazdených kilometrov v rámci štátu.
5. Údaje v správach o výročných národných emisiách sa vyjadrujú v jednotkách určených vo vzore správ podľa nomenklatúry NFR podľa usmernení EMEP týkajúcich sa podávania správ.
1. Národné projekcie emisií musia byť transparentné, konzistentné, porovnateľné, úplné a presné, pričom predkladané informácie musia obsahovať aspoň
a) jasné vymedzenie prijatých a plánovaných politík a opatrení zahrnutých do projekcií,
b) výsledky analýzy citlivosti vykonanej v súvislosti s projekciami v relevantných prípadoch,
c) opis metodík, modelov, základných predpokladov a kľúčových vstupných a výstupných ukazovateľov.
2. Pri národných projekciách emisií sa vychádza z odhadov a súhrnov podľa sektorov, v ktorých sa vyskytujú zdroje znečisťovania. Pri každej znečisťujúcej látke sa predložia projekcie
a) s opatreniami; prijaté opatrenia a
b) s dodatočnými opatreniami; plánované opatrenia podľa usmernenia v príručke EMEP/EEA.
3. Národné projekcie emisií musia byť konzistentné s výročnou národnou emisnou inventúrou na rok x-3 a s projekciami nahlásenými podľa osobitného predpisu.14a)
Informatívne správy o inventúrach sa vypracujú podľa usmernení EMEP týkajúcich sa podávania správ a predložia sa pomocou vzoru správ o inventúrach, ktorý je v nich uvedený. Informatívna správa o inventúrach obsahuje aspoň tieto informácie:
1. opisy, odkazy a zdroje informácií týkajúce sa osobitných metodík, predpokladov, emisných faktorov a údajov o činnostiach, ako aj zdôvodnenie ich výberu,
2. opis vnútroštátnych kľúčových kategórií zdrojov emisií,
3. informácie o neistotách, zabezpečení kvality a overovaní,
4. opis inštitucionálnych mechanizmov na vypracovanie inventúr,
5. prepočty a plánované skvalitnenie inventúr,
6. informácie o uplatnení flexibilít podľa § 4b ods. 1 a 3 až 5 zákona v relevantných prípadoch,
7. informácie o dôvodoch odchýlky od trajektórie znižovania emisií určenej podľa § 4a ods. 3 zákona, ako aj opatrenia potrebné na návrat späť na trajektóriu v relevantných prípadoch,
8. zhrnutie.
Úprava národných emisných inventúr
1. K návrhu úpravy národnej emisnej inventúry podľa § 4b ods. 1 zákona predkladanému Komisii sa pripája
1.1 dôkaz o prekročení príslušného národného záväzku znižovania emisií,
1.2 dôkaz o rozsahu, v akom úprava inventúry emisií znižuje prekročenie a prispieva k plneniu príslušného národného záväzku emisií,
1.3 odhad, či a kedy sa očakáva splnenie príslušného národného záväzku znižovania emisií na základe národných projekcií emisií bez úpravy,
1.4 dôkaz o konzistentnosti úpravy s jednou alebo viacerými z týchto podmienok; ak je to potrebné, uvedú sa aj odkazy na príslušné predchádzajúce úpravy:
1.4.1 nové kategórie zdrojov emisií s dôkazom o tom, že
a) nová kategória zdrojov emisií je potvrdená vo vedeckej literatúre alebo v príručke EMEP/EEA,
b) daná kategória zdrojov emisií sa nenachádzala v predchádzajúcej národnej emisnej inventúre v čase určenia daného záväzku znižovania emisií,
c) v dôsledku emisií z novej kategórie zdrojov štát nedokáže splniť svoje záväzky znižovania emisií, spolu s podrobným opisom metodiky, údajov a emisných faktorov, ktoré slúžia na odôvodnenie tohto záveru,
1.4.2 výrazne odlišné emisné faktory použité na určenie emisií z osobitných kategórií zdrojov:
a) opis pôvodných emisných faktorov vrátane podrobného opisu vedeckého základu, z ktorého je emisný faktor odvodený,
b) dôkaz o tom, že pôvodné emisné faktory sa použili na určenie znížení emisií v čase ich určenia, opis aktualizovaných emisných faktorov vrátane podrobných informácií o vedeckom základe, z ktorého je emisný faktor odvodený,
d) porovnanie odhadov emisií na základe pôvodných a aktualizovaných emisných faktorov, ktorým sa preukáže, že zmena emisných faktorov prispieva k tomu, že štát nie je schopný plniť svoje záväzky znižovania emisií,
e) odôvodnenie rozhodnutia o tom, či sú zmeny emisných faktorov významné,
1.4.3 výrazne odlišné metodiky použité na určenie emisií z osobitných kategórií zdrojov:
a) opis pôvodnej použitej metodiky vrátane podrobných informácií o vedeckom základe, z ktorého je emisný faktor odvodený,
b) dôkaz o tom, že pôvodná metodika sa použila na určenie znížení emisií v čase ich určenia,
c) opis aktualizovanej použitej metodiky vrátane podrobného opisu vedeckého základu alebo odkazu, z ktorého je odvodená,
d) porovnanie odhadov emisií na základe pôvodných a aktualizovaných metodík, ktorým sa preukáže, že zmena metodiky prispieva k tomu, že členský štát nie je schopný splniť svoj záväzok znižovania emisií,
e) odôvodnenie rozhodnutia o tom, či je zmena metodiky významná.
2. Ďalšie obdobné podporné informácie o postupoch úpravy na základe podobných predpokladov možno predložiť pod podmienkou, že sa predložia požadované informácie špecifické pre danú krajinu ustanovené v prvom bode.
3. Upravené emisie sa opätovne vypočítajú tak, aby v čo najväčšej možnej miere zabezpečili konzistentnosť časových radov v každom roku uplatnenia úpravy.
Príloha č.2a k vyhláške č.231/2013Z.z.
REGISTER ÚDAJOV O STREDNE VEĽKÝCH SPAĽOVACÍCH ZARIADENIACH
Register údajov o stredne veľkých spaľovacích zariadeniach obsahuje najmä:
1. menovitý tepelný príkon (MW),
2. typ (naftový motor, plynová turbína, dvojpalivový motor, iný motor alebo iné zariadenie),
3. typ a podiel použitých palív podľa druhu palív,
4. dátum uvedenia do prevádzky, alebo ak presný dátum začatia prevádzky nie je známy, dôkaz o skutočnosti, že prevádzka bola uvedená do prevádzky skôr ako 20. decembra 2018,
5. sektor činnosti, v ktorej sa zariadenie používa (kód NACE),
6. očakávaný počet prevádzkových hodín za rok a priemerné zaťaženie v prevádzke,
7. v prípade zariadenia, ktoré plánuje využívať obmedzený prevádzkový režim, vyhlásenie podpísané prevádzkovateľom o tom, že toto zariadenie nebude v prevádzke dlhšie ako uvedený počet hodín,
8. názov prevádzkovateľa a jeho sídlo a adresu, na ktorej sa toto zariadenie nachádza.
Príloha č.5 k vyhláške č.231/2013Z.z.
1. Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Mimoriadne vydanie Ú. v. EÚ, kap. 12/zv. 1) v znení nariadenia Európskeho parlamentu a Rady (ES) č. 1882/2003 z 29. septembra 2003 (Mimoriadne vydanie Ú. v. EÚ, kap. 1/zv. 4) a nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21. 11. 2008).
2. Smernica Európskeho parlamentu a Rady 98/70/ES z 13. októbra 1998 týkajúca sa kvality benzínu a naftových palív, a ktorou sa mení a dopĺňa smernica Rady 93/12/ES (Mimoriadne vydanie Ú. v. EÚ, kap. 13/zv. 23) v znení smernice Komisie č. 2000/71/ES zo 7. novembra 2000 (Mimoriadne vydanie Ú. v. EÚ, kap. 13/zv. 26), smernice Európskeho parlamentu a Rady 2003/17/ES z 3. marca 2003 (Mimoriadne vydanie Ú. v. EÚ, kap. 13/zv. 31), nariadenia Európskeho parlamentu a Rady (ES) č. 1182/2003 z 29. septembra 2003 (Mimoriadne vydanie Ú. v. EÚ, kap. 1/zv. 4), smernice Európskeho parlamentu a Rady 2009/30/ES z 23. apríla 2009 (Ú. v. EÚ L 140, 5. 6. 2009).
3. Smernica Európskeho parlamentu a Rady 2004/42/ES z 21. apríla 2004 o obmedzení emisií prchavých organických zlúčenín unikajúcich pri používaní organických rozpúšťadiel v určitých farbách a lakoch a vo výrobkoch na povrchovú úpravu vozidiel a o zmene a doplnení smernice 1999/13/ES (Mimoriadne vydanie Ú. v. EÚ, kap. 15/zv. 8; Ú. v. EÚ L 143, 30. 4. 2004) v znení nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21. 11. 2008) a smernice Európskeho parlamentu a Rady 2008/112/ES zo 16. decembra 2008 (Ú. v. EÚ L 345, 23. 12. 2008).
4. Smernica Európskeho parlamentu a Rady 2004/107/ES z 15. decembra 2004, ktorá sa týka arzénu, kadmia, ortuti, niklu a polycyklických aromatických uhľovodíkov v okolitom ovzduší (Ú. v. EÚ L 23, 26. 1. 2005) v znení nariadenia Európskeho parlamentu a Rady (ES) č. 219/2009 z 11. marca 2009 (Ú. v. EÚ L 87, 31. 3. 2009).
5. Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11. 6. 2008).
6. Smernica Európskeho parlamentu a Rady 2009/126/ES z 21. októbra 2009 o II. stupni rekuperácie benzínových pár pri čerpaní pohonných látok do motorových vozidiel na čerpacích staniciach (Ú. v. EÚ L 285, 31. 10. 2009).
7. Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (prepracované znenie) (Ú. v. EÚ L 334, 17. 12. 2010).
8. Smernica Európskeho parlamentu a Rady (EÚ) 2015/1513 z 9. septembra 2015, ktorou sa mení smernica 98/70/ES týkajúca sa kvality benzínu a naftových palív a ktorou sa mení smernica 2009/28/ES o podpore využívania energie z obnoviteľných zdrojov energie (Ú. v. EÚ L 239, 15. 9. 2015).
9. Smernica Európskeho parlamentu a Rady (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení (Ú. v. EÚ L 313, 28. 11. 2015).
10. Smernica Európskeho parlamentu a Rady (EÚ) 2016/802 z 11. mája 2016 o znížení obsahu síry v niektorých kvapalných palivách (kodifikované znenie) (Ú. v. EÚ L 132, 21. 5. 2016).
11. Smernica Európskeho parlamentu a Rady (EÚ) 2016/2284 zo 14. decembra 2016 o znížení národných emisií určitých látok znečisťujúcich ovzdušie, ktorou sa mení smernica 2003/35/ES a zrušuje smernica 2001/81/ES (Ú. v. EÚ L 344, 17. 12. 2016).
1) Napríklad zákon č. 431/2002 Z. z. o účtovníctve v znení neskorších predpisov, zákon č. 222/2004 Z. z. o dani z pridanej hodnoty v znení neskorších predpisov, zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.
2) § 2 písm. h) zákona č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov.
3) § 22 ods. 1 a 10 zákona č. 261/2002 Z. z. v znení neskorších predpisov.
5) § 2 ods. 11 vyhlášky Ministerstva životného prostredia Slovenskej republiky č. 411/2012 Z. z. o monitorovaní emisií zo stacionárnych zdrojov znečisťovania ovzdušia a kvality ovzdušia v ich okolí.
6) § 4 písm. a) a príloha č. 4 prvá časť bod 1.1 vyhlášky Ministerstva životného prostredia Slovenskej republiky č. 410/2012 Z. z., ktorou sa vykonávajú niektoré ustanovenia zákona o ovzduší.
7) § 4 písm. b) a c) vyhlášky č. 410/2012 Z. z.
8) Príloha č. II Modul 4 vykonávacieho rozhodnutia 2012/795/EÚ, ktorým sa stanovuje typ, formát a frekvencia informácií, ktoré majú členské štáty sprístupňovať na účely predkladania správ o vykonávaní smernice Európskeho parlamentu a Rady 2010/75/EÚ o priemyselných emisiách (Ú. v. EÚ L 349, 12. decembra 2012).
9) § 4 písm. d) vyhlášky č. 410/2012 Z. z.
10) Vyhláška Ministerstva pôdohospodárstva, životného prostredia a regionálneho rozvoja Slovenskej republiky č. 361/2010 Z. z., ktorou sa ustanovujú technické požiadavky a všeobecné podmienky prevádzkovania stacionárnych zdrojov znečisťovania ovzdušia prevádzkujúcich zariadenia používané na skladovanie, plnenie a prepravu benzínu a spôsob a požiadavky na zisťovanie a preukazovanie údajov o ich dodržaní.
11) Čl. 5 smernice Rady 91/692 EHS z 23. decembra 1991, ktorá štandardizuje a racionalizuje správy o vykonaní určitých smerníc, ktoré súvisia so životným prostredím (Mimoriadne vydanie Ú. v. EÚ, kap. 5/zv. 1.).
11a) Vyhláška ministra zahraničných vecí č. 5/1985 Zb. o Dohovore o diaľkovom znečisťovaní ovzdušia prechádzajúcom hranicami štátov.
12) Vyhláška Ministerstva životného prostredia Slovenskej republiky č. 228/2014 Z. z., ktorou sa ustanovujú požiadavky na kvalitu palív a vedenie prevádzkovej evidencie o palivách v znení vyhlášky č. 367/2015 Z. z.
13) Vyhláška Ministerstva životného prostredia Slovenskej republiky č. 127/2011 Z. z., ktorou sa ustanovuje zoznam regulovaných výrobkov, označovanie ich obalov a požiadavky na obmedzenie emisií prchavých organických zlúčenín pri používaní organických rozpúšťadiel v regulovaných výrobkoch.
14) Vyhláška Ministerstva pôdohospodárstva životného prostredia a regionálneho rozvoja Slovenskej republiky č. 360/2010 Z. z. o kvalite ovzdušia.
14a) Nariadenie Európskeho parlamentu a Rady (EÚ) č. 525/2013 z 21. mája 2013 o mechanizme monitorovania a nahlasovania emisií skleníkových plynov a nahlasovania ďalších informácií na úrovni členských štátov a Únie relevantných z hľadiska zmeny klímy a o zrušení rozhodnutia č. 280/2004/ES (Ú. v. EÚ L 165/13, 18. 6. 2013) v platnom znení.
15) Článok 31 Nariadenia Európskeho parlamentu a Rady (ES) č. 1907/2006/ES z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a2000/21/ES (Ú. v. EÚ L 396, 30. 12. 2006) v platnom znení.
16) Príloha č. 2 k vyhláške Ministerstva životného prostredia Slovenskej republiky č. 411/2012 Z. z.
17) Vyhláška Ministerstva vnútra Slovenskej republiky č. 533/2006 Z. z. o podrobnostiach o ochrane obyvateľstva pred účinkami nebezpečných látok v znení neskorších predpisov.

References: § 2

§ 2

§ 3

§ 4

§ 5

§ 6

§ 7

§ 9
 § 4
 § 15
 § 16
 § 2
 § 15
 § 15
 § 5
 § 15
 § 15
 § 20
 § 15
 § 3
 § 15
 § 15
 § 15
 § 23

§ 14
 § 4
 § 4
 § 4
 § 2
 § 22
 § 2
 § 4
 § 4
 § 4
 Čl. 5